Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 467/09)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Uhlen Roth Lay”

PDO-DE-02083-AM02

Pieteikuma iesniegšanas datums: 2021. gada 16. septembrī.

APSTIPRINĀTĀ GROZĪJUMA APRAKSTS UN PAMATOJUMS

Vīna / vīnkopības produkta apraksts

Ar Regulu (ES) 2017/2393 tika grozīts Regulas (ES) Nr. 1308/2013 VII pielikuma II daļas 1. punkta c) apakšpunkta otrais ievilkums. Noteikums, ka vīniem ar aizsargātu cilmes vietas nosaukumu, kuri ražoti bez stiprināšanas vai stiprināti daļējas koncentrācijas procesos, kas uzskaitīti VIII pielikuma I daļas B iedaļas 1. punktā, maksimālā kopējā spirta tilpumkoncentrācija var pārsniegt 15 %, ir papildināts ar šādu tekstu: “ar noteikumu, ka šāda iespēja ir pieļauta produkta specifikācijā, kas dota attiecīgā aizsargāta cilmes vietas nosaukuma tehniskajā dokumentācijā”. Attiecīgi bija jāgroza šā produkta specifikācija.

VIENOTAIS DOKUMENTS

1. Nosaukums

Uhlen Roth Lay

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna (vīnu) apraksts

1. Kvalitatīvs vīns

ĪSS APRAKSTS

Baltos Riesling vīnus nogatavina Uhlen Roth Lay saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Roth-Lay” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātinātu zeltainu krāsu, kad vīns ir pilnībā nobriedis. Vīnu aromātu nosaka tas, kā mijiedarbojas augļainās notis un tipiskās slānekļa minerālvielu nianses, ko bieži raksturo vēss metālisks, bet ieturēts asums, kas rada izsmalcinātas sajūtas mutē. Vairumā gadījumu vīniem ir tikai dažas smaržas no zināmo augļu aromātu pasaules. Dažkārt ir jūtama gatavu rudens ābolu smarža, tomēr reizēm ir jūtama izsmalcināta vijolīšu smarža apvienojumā ar lakricu.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

—

Minimālais faktiskais spirta saturs (tilp. %)

—

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

2. Vīns ar īpašiem elementiem (Prädikatswein): Auslese vīns

ĪSS APRAKSTS

Baltos Riesling vīnus nogatavina Uhlen Roth Lay saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Roth-Lay” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātinātu zeltainu krāsu, kad vīns ir pilnībā nobriedis. Vīnu aromātu nosaka tas, kā mijiedarbojas augļainās notis un tipiskās slānekļa minerālvielu nianses, ko bieži raksturo vēss metālisks, bet ieturēts asums, kas rada izsmalcinātas sajūtas mutē. Vairumā gadījumu vīniem ir tikai dažas smaržas no zināmo augļu aromātu pasaules. Dažkārt ir jūtama gatavu rudens ābolu smarža, tomēr reizēm ir jūtama izsmalcināta vijolīšu smarža apvienojumā ar lakricu. Iepriekš aprakstītās smaržu un garšu buķetes pamatā ir saldums, kas Auslese vīnu gadījumā ir maigs.

Kopējā spirta tilpumkoncentrācija var pārsniegt 15 %.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

—

Minimālais faktiskais spirta saturs (tilp. %)

—

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

3. Vīns ar īpašiem elementiem (Prädikatswein): Beerenauslese, Trockenbeerenauslese, Eiswein

ĪSS APRAKSTS

Baltos Riesling vīnus nogatavina Uhlen Roth Lay saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Roth-Lay” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātinātu zeltainu krāsu, kad vīns ir pilnībā nobriedis. Vīnu aromātu nosaka tas, kā mijiedarbojas augļainās notis un tipiskās slānekļa minerālvielu nianses, ko bieži raksturo vēss metālisks, bet ieturēts asums, kas rada izsmalcinātas sajūtas mutē. Vairumā gadījumu vīniem ir tikai dažas smaržas no zināmo augļu aromātu pasaules. Dažkārt ir jūtama gatavu rudens ābolu smarža, tomēr reizēm ir jūtama izsmalcināta vijolīšu smarža apvienojumā ar lakricu. Iepriekš aprakstītajai smaržu un garšu buķetei pamatā ir saldums, kas Auslese vīnu gadījumā ir maigs, krēmīgāks Beerenauslese vīniem, un tajā var būt arī medus notis. Šie vīna aromātu aspekti ir vēl izteiktāki Trockenbeerenauslese vīniem. Eiswein vīniem iepriekš aprakstītā bagātīgā aromātu un garšu buķete ietver pikantu skābumu.

Kopējā spirta tilpumkoncentrācija var pārsniegt 15 %.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

—

Minimālais faktiskais spirta saturs (tilp. %)

—

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

4. Kvalitatīvs dzirkstošais vīns no noteiktiem reģioniem (Sekt b.A.)

ĪSS APRAKSTS

Baltos Riesling vīnus nogatavina Uhlen Roth Lay saimniecībā. Ir trīs veidu vīnkopības produkti, un katram no tiem ir nedaudz atšķirīgas īpašības: kvalitatīvs vīns, vīns ar īpašiem elementiem (Prädikatswein) un kvalitatīvs dzirkstošais vīns no noteiktiem reģioniem (Sekt b.A.).

Jauni “Uhlen Roth-Lay” vīni ir bāli dzeltenā krāsā, reizēm zaļganā krāsā, kas kļūst intensīvāka, jo produkts vecāks, pirms tas pieņem bagātīgu, piesātinātu zeltainu krāsu, kad vīns ir pilnībā nobriedis. Vīnu aromātu nosaka tas, kā mijiedarbojas augļainās notis un tipiskās slānekļa minerālvielu nianses, ko bieži raksturo vēss metālisks, bet ieturēts asums, kas rada izsmalcinātas sajūtas mutē. Vairumā gadījumu vīniem ir tikai dažas smaržas no zināmo augļu aromātu pasaules. Dažkārt ir jūtama gatavu rudens ābolu smarža, tomēr reizēm ir jūtama izsmalcināta vijolīšu smarža apvienojumā ar lakricu. Aprakstīto Prädikatswein vīnu aromātu un garšu buķeti Sekt b.A. vīnu gadījumā bagātina un pastiprina oglekļa dioksīds, ko izmanto dzirkstošā vīna ražošanai.

Attiecībā uz analītiskajām īpašībām, kas nav izteiktas skaitļos, ir piemērojami attiecīgie tiesību akti.

VISPĀRĪGĀS ANALĪTISKĀS ĪPAŠĪBAS

Maksimālais kopējais spirta saturs (tilp. %)

13,5

Minimālais faktiskais spirta saturs (tilp. %)

11,5

Minimālais kopējais skābums

—

Maksimālais gaistošais skābums (miliekvivalentos uz litru)

—

Maksimālais kopējais sēra dioksīda saturs (miligramos uz litru)

—

5. Vīndarības metodes

5.1. Īpašās vīndarības metodes

1. Attiecīgie ierobežojumi vīndarīšanā

Nav pieļaujama kālija sorbāta, lizocīma, dimetildikarbonāta pievienošana, elektrodialīzes apstrāde, spirta satura samazināšana, apstrāde ar katjonītiem, koncentrācija (kriokoncentrācija, osmoze, koniskā centrifūgas kolonna), saldināšana, ozola skaidu vai preparātu pievienošana.

2. Kvalitatīvs vīns

Īpašās vīndarības metodes

Vismaz 88° pēc Eksles skalas vai maksimālais skābums (izteikts vīnskābē) = 7,5 g/l.

Līdz 100° pēc Eksles skalas un stiprinātie vīni: maksimālais atlikumcukuru saturs = “pussausais” saskaņā ar vīna nozares tiesību aktiem.

Virs 100° pēc Eksles skalas: maksimālais atlikumcukuru saturs = misas svars/3.

3. Vīns ar īpašiem elementiem (Prädikatswein), ko papildina: Auslese, Beerenauslese, Trockenbeerenauslese, Eiswein

Īpašās vīndarības metodes

Auslese: vismaz 105° pēc Eksles skalas; minimālais atlikumcukuru saturs = 90 g/l.

Beerenauslese: vismaz 130° pēc Eksles skalas; minimālais atlikumcukuru saturs = 150 g/l.

Trockenbeerenauslese: vismaz 180° pēc Eksles skalas; minimālais atlikumcukuru saturs = 180 g/l.

Eiswein: vismaz 130° pēc Eksles skalas; minimālais atlikumcukuru saturs = 150 g/l.

4. Kvalitatīvs dzirkstošais vīns no noteiktiem reģioniem (Sekt b.A.)

Īpašās vīndarības metodes

tradicionālā fermentācija pudelēs

5.2. Maksimālais ražas iznākums

70 hl no hektāra

6. Noteiktais ģeogrāfiskais apgabals

Uhlen Roth Lay ir daļa no ACVN “Mosel” (reģistrācijas Nr. PDO-DE-A1270) apgabala.

Uhlen Roth Lay vīnadārzi atrodas Reinzemes-Pfalcas federālās zemes Mayen-Koblenz lauku apvidū Kobern un Winningen apgabalos. Tie nosaukti tāpat kā augstākais punkts mežā virs vīnadārziem un sarkanīgās klintis, šo Uhlen īpašuma daļu kopš neatminamiem laikiem pazīst kā “Uhlen Roth Lay”. Apgabals sākas ar pirmajiem vīnadārziem virzienā lejup pa straumi aiz Belltal ielejas — ar zemesgabaliem Nr. 262/54 un Nr. 156/53 — un beidzas zemāk pie šādiem zemes gabaliem: Nr. 6/1, Nr. 117/1 un Nr. 2394/3.

Produktu ar ACVN “Uhlen Roth Lay” var ražot reģistrētajā ACVN “Mosel” apgabalā (reģistrācijas Nr. PDO-DE-A1270). Noteiktais apgabals ietilpst ACVN “Mosel” apgabalā.

Uhlen Roth Lay saimniecības platība ir 15,97 ha.

7. Galvenās vīna vīnogu šķirnes

“Weisser Riesling” — “Riesling”, “Riesling renano”, “Rheinriesling”, “Klingelberger”

8. Saiknes apraksts

Uhlen Roth Lay vīnadārzi iekļaujas Mozeles lejasteces terasveida ainavā. Uhlen Roth Lay terases tradicionālā veidā ir izkārtotas ar skatu uz dienvidiem un atrodas aptuveni no 75 m līdz 210 m virs jūras līmeņa. Pēdējo piecu gadu vidējā temperatūra 11,6 °C ir relatīvi augsta, kā būtu sagaidāms tik nelielā augstumā. Nelielais nokrišņu daudzums (aptuveni 620 mm) un lielais saules stundu skaits (1 922) rada mikroklimatu, kas ir diezgan atšķirīgs no pārējā ACVN “Mosel” apgabala un nosaka vīnogu īpašo gatavību (augsts potenciālais spirta saturs ar mazu skābumu un nobrieduši fenoli). Vīni tiek raksturoti kā ļoti izteiksmīgi un ar ļoti bagātīgu buķeti. Īpašie ģeoloģiskie apstākļi Uhlen Roth Lay reģionā ievērojami palīdz sasniegt vīnogu fizioloģiskās gatavības pakāpi un ietekmē tur audzēto vīnogu īpašo garšu. Uhlen Roth Lay ģeoloģiskā laika skala atbilst devona sistēmai, apakšdevona sērijām. Konkrētāk, apgabalu veido nogulsnes no Oberems/Lahnstein apakšlīmeņa, kas satur Ems kvarcītu, un Hohenrhein līmeņu vecākas daļas. Klintis satur lielu daudzumu magnija, alumīnija un jo īpaši dzelzs. Dažu klinšu sastāvā dzelzs oksīdi ir 8 %, tie ieslēgti līdz 0,25 mm mazās lodītēs starp smilšu graudiem. Atsevišķos smilšu graudus kopā satur kvarcs, kas padara šīs klintis tik cietas. Rezultātā izdēdējusī klinšainā augsne ir regosols, kas sastāv no dažādiem slānekļiem, galvenokārt mālsmilts un smilts. Augsnes pH ir zemāks nekā blakusesošajos ACVN apgabalos (aptuveni 6,0 salīdzinājumā ar 7,5 kaimiņu apgabalos). Apstāklis, ka augsne satur salīdzinoši maz māla daļiņu, taču tajā ir augsts akmens saturs (vairāk nekā 50 %), nozīmē, ka tai ir augsta gaisietilpība līdz pat zemākajiem slāņiem. Tas apvienojumā ar īpašu mikrofloru un mikrofaunu nozīmē, ka šā reģiona vīniem ir ļoti atšķirīgas organoleptiskās īpašības, salīdzinot ar tiem, kas ražoti kaimiņu ACVN apgabalos. Daudziem Uhlen Roth Lay vīniem ir ļoti izsmalcināts raksturs. Jaunajiem vīniem, lai gan parasti tie ir ļoti noslēgti, ir milzīgs izturēšanas potenciāls. Cilvēku iedarbības pamatā ir vīnkopības tradīcijas, kas aizsākās jau pirms tūkstošiem gadu. Vīnogulāju stādīšana uz terasēm, kuras balsta sausā krāvuma akmens mūri, sākās jau romiešu laikos. Romiešu dzejnieks Ausonius 380. gadā šādas konstrukcijas nosaucis par amfiteātriem. Terasēs atrastās Romas monētas, kas, iespējams, bija domātas kā ziedojumi, ir papildu pierādījums šai praksei. Kopš tiem laikiem vīnogas šajā apvidū ir audzētas vienmēr. Gadsimtu gaitā ražošanas kvalitāte tika pastāvīgi uzlabota, radot jaunas vīnogu šķirnes (kopš 19. gadsimta sākuma — šķirni “Riesling”) un jaunus veidus, kā vīnogulājus audzēt (kā krūmus, uz mietiem vai stieples rāmjos). Pēdējās desmitgadēs, pateicoties aizvien lielākai informētībai par vides jautājumiem, pārsvarā ir panākts, ka arvien mazāk izmanto ūdenī ātri šķīstošus minerālmēslus. Tā rezultātā augsnē ir atgriezušās dabīgās mikrofloras un mikrofaunas populācijas, un tas rosina gan barības vielu uzsūkšanos, gan katjonu apmaiņas procesus, kas notiek arvien intensīvāk tādēļ, ka sarežģītas molekulas simbiotiski mijiedarbojas ar mikrobiem, kuri atrodas uz bārkšsaknēm. Šie mikrobi var nodot vīnkokiem augsnē esošās organiskās vielas un minerālvielas, tādējādi vīna buķete kļūst vēl unikālāka.

Iepriekš aprakstītā saikne vienlīdz attiecas arī uz kvalitatīvu dzirkstošo vīnu no noteiktajiem reģioniem.

9. Būtiski papildu nosacījumi (iepakojums, marķēšana, citas prasības)

Tiesiskais regulējums

Valsts tiesību akti

Papildu nosacījuma veids

Papildu noteikumi attiecībā uz marķēšanu

Nosacījuma apraksts

Tas, kāda informācija ir jāsniedz uz etiķetēm un iepakojuma, ir definēts Eiropas Savienības, Vācijas Federatīvās Republikas un Reinzemes-Pfalcas federālās zemes spēkā esošajos tiesību aktos un noteikumos. Lai uz vīna etiķetes drīkstētu norādīt tradicionālos apzīmējumus, kas saistīti ar šo cilmes vietas nosaukumu, šim vīnam ir jāiztur oficiāla pārbaude. Tikai vīniem, kuri atbilst minētās oficiālās pārbaudes īpašajām prasībām, tiek piešķirts oficiālās pārbaudes numurs, kas sastāv no vairākiem cipariem un norāda pārbaudes iestādi, saimniecības numuru, pārbaudei iesniegto vīnu skaitu un gadu, kurā tie tika iesniegti vai kurā piešķirts pārbaudes numurs. Pārbaudes numurs ir jānorāda uz etiķetes. Tradicionālie apzīmējumi “Qualitätswein”, “Prädikatswein” un “Sekt b.A.” ir saistīti ar cilmes vietas nosaukumu, un ar tiem var aizstāt apzīmējumu “ACVN”.

Saite uz produkta specifikāciju

www.ble.de/eu-qualitaetskennzeichen-wein

(1) OV L 9, 11.1.2019., 2. lpp.